**Cerneluri**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strânge-mi șoapta albă din talpă

Ce te strigă cu gândul nopții

În tresărirea ei cea caldă

Când ne adună vântul sorții.

Mă voi culca în tâmpla-ți moale,

Voi aduna din temeri ceruri

Fierbinți cu aripile goale

Spălate-n miruri și cerneluri.

De-mi vei simți pasul agale

Scriind pe geana ta cea blândă

Cărare nouă printre toamne,

Să îmi strângi inima flămândă.

Voi adormi cuminte-n ceruri

Cu sărutul tău sfânt pe talpă,

Udă de miruri și cerneluri

Soarta în sânul ei ne scaldă.